Rikunarita-ORG/Wikinium huggingface dataset:
# Zaman Besi

Atap paninggalan Zaman Besi di Hampshire, Britania Raya
Zaman Besi marupakan zaman prasejarah haratan besi manggantiakan parunggu sabagai lugam utama. Dalam arkeologi, **Zaman Besi** adalah sabuting tahap parkambangan budaya manusia nang mana pamakaian besi hagan meulah alat wan sanjata duminan banar. Pamakaian bahan hanyar ngini, di dalam suatu masyarakat rancak mancakup paubahan praktik bahuma, kaparcayaan agama, wan gaya seni, walaupu hal ngini kada rancak tarjadi.

Zaman Besi adalah pariudi utama pauncitan dalam sistim tiga zaman hagan mambagiakan masyarakat prasejarah, nang didahului ulih Zaman Parunggu. Wayahnya balangsu wan kuntiks zaman ngini balain, targantung lawan negara atawa andakan giugrapis. Sacara klasik, Zaman Besi dianggap dimulai haratan Zaman Kegelapan Yunani pads abad ke-12 SM wan Timur Tengah Kuno, abad ke-11 SM di India, wan antara abad ke-8 SM (Eropa Tengah) wan abad ke-6 SM (Eropa Utara) di Irupa. Zaman Besi disambat ampih lawan kabangkitan kebudayaan Hellenisme wan Kekaisaran Romawi, atawa Zaman Pertengahan Awal hagan kasus Irupa Utara.

Zaman Besi bahubungan lawan sabuting tahap nang mana pruduksi besi adalah salah sabuting bantuk paling rumit matan karajinan logam. Kakarasan besi, titik lebur nang tinggi, wan sumber bijih besi nang malimpah, maulah besi dipilih wan murah matanpada parunggu, nang mamangaruhi dipilihnya besi sebagai logam nang paling umum dipakai. Karana karajinan besi dipinanduakan sacara langsung ka Amarika wan Australasia ulih kolonialisasi Irupa, dairah-dairah nangitu kada suah maalami Zaman Besi.

## Pranala luar

* (**Bahasa Inggris**) Resourcesforhistory.com: A site with a focus on Iron Age Britain Archived 2008-06-11 at the Wayback Machine

## Referensi
# Almanak Gregorius

Detil di makam Paus Gregorius XIII manggambarakan parayaan panganalan almanak Gregorian.
**Almanak Gregorius** atawa **Almanak Gregorian** adalah almanak nang wayahini paling banyak dipakai di Dunia Barat. Ngini marupakan modifikasi Almanak Julius. Nang pamula-an mangusulakannya ialah Dr. Aloysius Lilius matan Napoli-Italia, wan disatujui ulih Paus Gregorius XIII, pada tanggal 24 Pebruari 1582. Pananggalan tahun almanak ngini, badasarakan tahun Masehi.

Almanak ngini di-ulah maraga Almanak Julius dinilai kurang akurat, maraga pamulaan musim semi (21 Maret) makin maju sahingga perayaan Paskah nang sudah disapakati matan Konsili Nicea I pada tahun 325 kada pas lagi. Imbahtu pada tahun 1582, Kamis-4 Oktober diumpati Jumat-15 Oktober.
# Garaha bulan

Bamamacam citra garaha bulan wayah 3 Marit 2007
Pasa garaha bulan
Diagram garaha bulan: Humbayang Bumi nang manukupi Bulan
Garaha bulan sabalum jadi garaha hibak wayah tahun 2011
**Garaha bulan** tajadi wayah sapalih atawa sabarataan panampang Bulan tatukup ulih humbayang Bumi. Ngitu tajadi bila Bumi baandak di antara Matahari wan Bulan di sabuting garis lurus nang sama, jadi sinar Matahari kada kawa mancapai Bulan marga tahalangi ulih Bumi.

## Astrunumi

Lawan panjalasan lain, garaha bulan cungul bila Bulan rahatan baupusisi lawan Matahari. Tagal marga kapirutan bidang urbit Bulan tahadap bidang ikliptika saganal 5°, maka kada saban upusisi Bulan lawan Matahari cagar maulah tajadinya garaha bulan. Patatakan bidang urbit Bulan lawan bidang ikliptika cagar mancungulakan 2 buah titik tatak nang disambat *node*, yaitu titik di mana Bulan manatak bidang ekliptika. Garaha bulan ngini cagar tajadi wayah Bulan baupusisi di *node* ngitu. Bulan mamarluakan waktu 29,53 hari gasan bagarak matan sabuting titik upusisi ka titik upusisi lainnya. Maka samustinya, lamun tajadi garaha bulan, cagar diumpati lawan garaha Matahari marga kadua *node* ngitu baandak di garis nang mahubungakan antara Matahari lawan Bumi.

Sabujurnya, wayah kajadian garaha bulan, rancak Bulan masih kawa dijanak. Ngini marga masih adanya sinar Matahari nang diliungakan ka ampah Bulan ulih atmuspir Bumi, wan kabanyakan sinar nang diliungakan ngini baisi sapiktrum cahaya habang. Ngitulah marganya wayah garaha bulan, Bulan cagar nampak bakalir kadap, kawa bakalir habang tambaga, bigi ramania, atawa jua suklat. Garaha bulan kawa dijanaki lawan mata tilanjang wan kada babahaya sama sakali.

## Agama wan budaya

Wayah garaha bulan rahatan balangsung, umat Islam nang tajanak atawa mangatahui garaha ngitu disunahakan gasan manggawi sambahyang garaha (sambahyang kusup).

## Macam-macam garaha Bulan

Garaha Bulan kawa dibagi jadi talung, yaitu:

* **Garaha bulan hibak**

Garaha bulan hibak tabagi jadi dua, yaitu:

* + garaha bulan hibak nigatip: Wayah garaha ngini, Bulan cagar pas baandak di dairah NTT wan kalir Bulan jadi habang tagal kada rata.
	+ garaha bulan hibak pusitip: Wayah garaha ngini, Bulan malalui titik pusat dairah umbra wan kalir Bulan jadi habang liput.
* **Garaha bulan sapalih**

Wayah garaha ngini, Bumi kada sabarataannya mahalangi Bulan matan sinar matahari. Sadangakan sapalih pammukaan Bulan nang lain baandak di dairah panumbra. Jadi masih ada sapalih sinar Matahari nang sampai ka pamukaan Bulan.

* **Garaha bulan panumbra**

Wayah garaha ngini, sabarataan palihan Bulan baandak di palihan panumbra. Jadi Bulan masih kawa tajanak matan kalir nang suram.

## Jujuhutan
# Mozambik

Bendera Mozambik
**Republik Mozambik** adalah sabuah nagara di Aprika hagian selatan nang bahalatan lawan Aprika Salatan, Eswatini, Tanzania, Malawi, Zambia dan Zimbabwe. Mozambik marupakan anggota Komunitas Negara-Negara Babahasa Portugis dan Persemakmuran. Uma kuta sekaligus kuta taganalnya ialah Maputo nang ta'andak di penghujung hagian selatan.

Mozambik tabagi manjadi 11 provinsi: Cabo Delgado, Gaza, Inhambane, Manica, Maputo ( kota), Maputo, Nampula, Niassa, Sofala, Tete, and Zambezia.